12. ฐานะการเงินและผลการดำเนินการ

12.1 งบการเงิน

  12.1.1 รายงานการสอบบัญชี

  จากรายงานของผู้สอบบัญชีในช่วงระยะเวลา 3 ปีที่ผ่านมา (2543 –2545)
  ผู้สอบบัญชีมีความเห็นว่างบการเงินรวมของบริษัทและบริษัทย่อย และงบการเงินเฉพาะของบริษัท
  แสดงฐานะการเงินรวมและฐานะการเงินเฉพาะของบริษัท
  ผลการดำเนินงานรวมและผลการดำเนินงานเฉพาะของบริษัท
  และกระแสเงินสดรวมและกระแสเงินสดเฉพาะของบริษัท
  โดยถูกต้องตามที่ควรในสาระสำคัญตามหลักการบัญชีที่รับรองทั่วไป

  ในหมายเหตุประกอบงบการเงินรวมและงบการเงินเฉพาะ ประจำปี 2545 ผู้สอบบัญชีได้ระบุว่า
  งบการเงินรวมและงบการเงินเฉพาะบริษัทฯ ได้จัดทำขึ้นตามหลักการบัญชีที่รับรองทั่วไป
  ภายใต้พระราชบัญญัติการบัญชี พ.ศ. 2543
  ซึ่งหมายความถึงมาตรฐานการบัญชีที่กำหนดโดยสมาคมนักบัญชีและผู้สอบบัญชีรับอนุญาตแห่งประเทศไทย
  ซึ่งคณะกรรมการควบคุมการประกอบวิชาชีพสอบบัญชีแต่งตั้งโดยรัฐมนตรีว่าการกระทรวงพาณิชย์ภายใต้พระราชบัญญัติผู้สอบบัญชี
  พ.ศ. 2505 ได้มีมีติให้ประกาศใช้แล้ว
  และตามข้อกำหนดของคณะกรรมการกำกับหลักทรัพย์และตลาดหลักทรัพย์ว่าด้วยการจัดทำและนำเสนอรายงานทางการเงิน

2.  ตารางสรุปงบการเงิน

  []งบดุล

[] งบดุล (ต่อ)

[] งบดุลรวม

  []งบดุลรวม (ต่อ)

  []งบกำไรขาดทุน

  []งบกำไรขาดทุนรวม

  []งบแสดงการเปลี่ยนแปลงในส่วนของผู้ถือหุ้น

[]งบแสดงการเปลี่ยนแปลงในส่วนของผู้ถือหุ้นรวม

[]งบกระแสเงินสด

  []งบกระแสเงินสด (ต่อ)

  []งบกระแสเงินสดรวม

  []งบกระแสเงินสดรวม (ต่อ)

  []ตารางแสดงอัตราส่วนทางการเงินที่สำคัญสำหรับงบการเงินเฉพาะ

  ------- -----------------------------------------------------------------------------
  ^(/1)   คำนวณโดยใช้สูตร (หนี้สินรวม/ส่วนของผู้ถือหุ้น)

  ^(/2)   เป็นอัตราส่วนที่ บผฟ. และ บผฟ. และบริษัทย่อย จะต้องดำรงไว้ตลอดเวลาที่หุ้นกู้ของ บผฟ.
          ยังคงค้างชำระ โดยใช้สูตรดังนี้

          (หนี้สินรวม-ขาดทุนจากอัตราแลกเปลี่ยนของหนี้สกุลเงินต่างประเทศที่ยังไม่เกิดขึ้นจริงสะสม)/

          (ส่วนของผู้ถือหุ้น+ขาดทุนจากอัตราแลกเปลี่ยนของหนี้สกุลเงินต่างประเทศที่ยังไม่เกิดขึ้นจริงสะสม)

  ^(/3)   คำนวณโดยใช้สูตร (เงินสดสุทธิได้มาจากการดำเนินงาน/

          (เงินสดจ่ายเพื่อชำระเงินกู้ยืมระยะสั้น+เงินสดจ่ายเพื่อชำระเงินกู้ยืมระยะยาวและหุ้นกู้+เงินปันผลจ่าย)

  ^(/4)   เป็นอัตราส่วนที่ บผฟ. จะต้องดำรงไว้ตลอดเวลาที่หุ้นกู้ของ บผฟ. ยังคงค้างชำระ โดยใช้สูตรดังนี้

          (เงินสดและเงินฝากที่ปลอดภาระผูกพัน+กำไรสุทธิก่อนส่วนแบ่งกำไรจากบริษัทย่อยและบริษัทร่วม

          -ภาษีเงินได้+ค่าเสื่อมราคาและค่าตัดจำหน่าย+เงินปันผลรับ+ดอกเบี้ยจ่าย)/

          (ดอกเบี้ยจ่าย+การชำระคืนเงินกู้ระยะยาวและหุ้นกู้)
  ------- -----------------------------------------------------------------------------

  []ตารางแสดงอัตราส่วนทางการเงินที่สำคัญสำหรับงบการเงินของบริษัทและบริษัทย่อย

  ------- -----------------------------------------------------------------------------
  ^(/1)   คำนวณโดยใช้สูตร (หนี้สินรวม/ส่วนของผู้ถือหุ้น)

  ^(/2)   เป็นอัตราส่วนที่ บผฟ. และ บผฟ. และบริษัทย่อย จะต้องดำรงไว้ตลอดเวลาที่หุ้นกู้ของ บผฟ.
          ยังคงค้างชำระ โดยใช้สูตรดังนี้

          (หนี้สินรวม-ขาดทุนจากอัตราแลกเปลี่ยนของหนี้สกุลเงินต่างประเทศที่ยังไม่เกิดขึ้นจริงสะสม)/

          (ส่วนของผู้ถือหุ้น+ขาดทุนจากอัตราแลกเปลี่ยนของหนี้สกุลเงินต่างประเทศที่ยังไม่เกิดขึ้นจริงสะสม)

  ^(/3)   คำนวณโดยใช้สูตร (เงินสดสุทธิได้มาจากการดำเนินงาน/

          (เงินสดจ่ายเพื่อชำระเงินกู้ยืมระยะสั้น+เงินสดจ่ายเพื่อชำระเงินกู้ยืมระยะยาวและหุ้นกู้+เงินปันผลจ่าย)

  ^(/4)   เป็นอัตราส่วนที่ บผฟ. จะต้องดำรงไว้ตลอดเวลาที่หุ้นกู้ของ บผฟ. ยังคงค้างชำระ โดยใช้สูตรดังนี้

          (เงินสดและเงินฝากที่ปลอดภาระผูกพัน+กำไรสุทธิก่อนส่วนแบ่งกำไรจากบริษัทย่อยและบริษัทร่วม

          -ภาษีเงินได้+ค่าเสื่อมราคาและค่าตัดจำหน่าย+เงินปันผลรับ+ดอกเบี้ยจ่าย)/

          (ดอกเบี้ยจ่าย+การชำระคืนเงินกู้ระยะยาวและหุ้นกู้)
  ------- -----------------------------------------------------------------------------

  12.2 คำอธิบายและการวิเคราะห์ฐานะการเงินและผลการดำเนินงาน

ผลการปฏิบัติตามแผนการดำเนินธุรกิจ

  ตามที่ บผฟ. ได้เคยเปิดเผยแผนการดำเนินงานในอนาคตไว้ในแบบแสดงรายการข้อมูลประจำปี
  2544 โดยผลการปฏิบัติตามแผนการดำเนินธุรกิจดังกล่าวเป็นดังนี้

1.  เนื่องจากปริมาณความต้องการใช้ไฟฟ้าของประเทศลดลงทำให้ปริมาณไฟฟ้าสำรองเหลือเป็นจำนวนมาก
    กฟผ. จึงเลื่อนการเปิดประมูลรับซื้อไฟฟ้าจากผู้ผลิตไฟฟ้าในระบบ IPP
    ออกไปอย่างไม่มีกำหนด

2.  การขยายการลงทุนด้านโรงไฟฟ้าและพลังงานในภูมิภาคเอเชียตะวันออกเฉียงใต้

2.1 บผฟ. ได้จัดตั้ง บริษัท เอ็กโก อินเตอร์เนชั่นแนล (บี.วี.ไอ) จำกัด และ บริษัท เอ็กโก
เอ็นเนอร์ยี่ อินเตอร์เนชั่นแนล (เดนมาร์ค) จำกัด
เพื่อการลงทุนในธุรกิจพลังงานไฟฟ้าในต่างประเทศ ซึ่งในปี 2543 ได้เข้าซื้อหุ้นของ Conal
ซึ่งประกอบธุรกิจการลงทุนในธุรกิจพลังงานในประเทศฟิลิปปินส์ โดยปัจจุบัน Conal
เป็นผู้ถือหุ้นในบริษัทผลิตไฟฟ้า 3 แห่ง ในประเทศฟิลิปปินส์ และในเดือนกรกฎาคม 2544
ได้มีการเปลี่ยนแปลงนโยบายทางภาษีของประเทศเดนมาร์ค ทำให้การที่บริษัท เอ็กโก เอ็นเนอร์ยี่
อินเตอร์เนชั่นแนล (เดนมาร์ค) ซึ่งถือหุ้นโคแนล มีภาระทางภาษีเพิ่มขึ้นมากกว่าเดิม คณะกรรมการ
บผฟ. จึงได้พิจารณาให้ยุบเลิกบริษัท เอ็กโก เอ็นเนอร์ยี่ อินเตอร์เนชั่นแนล (เดนมาร์ค)
โดยได้เริ่มดำเนินการยื่นคำร้องเพื่อยุบเลิกบริษัทเมื่อเดือนธันวาคม 2544
และมีกำหนดการแล้วเสร็จภายในเดือนพฤษภาคม 2545

2.2 ในปี 2545 จีอีซี ซึ่งเป็นกิจการร่วมค้าของ บผฟ. ประกอบธุรกิจการลงทุนในธุรกิจพลังงาน
ได้เข้าซื้อหุ้นบริษัท สมุทรปราการ โคเจเนอเรชั่น จำกัด และ บริษัท หนองแค โคเจเนอเรชั่น
จำกัด ในสัดส่วนร้อยละ 99.99 เป็นผลให้ จีอีซี ถือหุ้นร้อยละ 99.99 ใน บริษัท กัลฟ์
โคเจเนอเรชั่น จำกัด บริษัท กัลฟ์ ยะลา กรีน จำกัด (ชื่อเดิม บริษัท กัลฟ์ นครหลวง
เจเนอเรชั่น จำกัด) บริษัท สมุทรปราการ โคเจเนอเรชั่น จำกัด และ บริษัท หนองแค
โคเจเนอเรชั่น จำกัด และถือหุ้นร้อยละ 60 ใน บริษัท กัลฟ์ เพาเวอร์ เจเนอเรชั่น จำกัด ซึ่งทั้ง
5 บริษัท ดำเนินธุรกิจผลิตไฟฟ้าในประเทศไทย อย่างไรก็ตาม บริษัท กัลฟ์ ยะลา กรีน จำกัดและ
บริษัท กัลฟ์ เพาเวอร์ เจเนอเรชั่น จำกัด ยังไม่ได้เริ่มดำเนินการผลิตไฟฟ้า

บริษัท สมุทรปราการ โคเจนเนอเรชั่น จำกัด เป็นบริษัทย่อยของบริษัท กัลฟ์ อิเล็คตริก จำกัด
มีขนาดกำลังการผลิตติดตั้ง 126 เมกะวัตต์ ได้ทำสัญญาซื้อขายไฟฟ้ากับ กฟผ. ณ
กำลังผลิตตามสัญญา 90 เมกะวัตต์ เป็นระยะเวลา 21 ปี และเริ่มเดินเครื่องเชิงพาณิชย์เมื่อวันที่
23 สิงหาคม 2542 โดยในรอบปี 2545
มีค่าความพร้อมจ่ายเต็มความสามารถของโรงไฟฟ้าอยู่ที่ร้อยละ 94.63

บริษัท หนองแค โคเจนเนอเรชั่น จำกัด เป็นบริษัทย่อยของบริษัท กัลฟ์ อิเล็คตริก จำกัด
มีขนาดกำลังการผลิตติดตั้ง 126 เมกะวัตต์ ได้ทำสัญญาซื้อขายไฟฟ้ากับ กฟผ. ณ
กำลังผลิตตามสัญญา 90 เมกะวัตต์ เป็นระยะเวลา 21 ปี และเริ่มเดินเครื่องเชิงพาณิชย์เมื่อวันที่
12 ตุลาคม 2543 โดยในรอบปี 2545
มีค่าความพร้อมจ่ายเต็มความสามารถของโรงไฟฟ้าอยู่ที่ร้อยละ 98.25

2.3 ในปี 2545 กลุ่ม Nam Theun 2 Electricity Consortium (NTEC) ได้จัดตั้ง Nam
Theun 2 Power Company (NTPC) โดยมีทุนจดทะเบียนชำระแล้วจำนวน 1 ล้านเหรียญสหรัฐ
และ NTPC ได้ลงนามในสัญญาสัมปทานกับสาธารณรัฐประชาธิปไตยประชาชนลาวเมื่อวันที่ 3 ตุลาคม
2545 เพื่อทำการก่อสร้างและดำเนินการโครงการโรงไฟฟ้าพลังน้ำน้ำเทิน 2
ภายใต้สัญญาสัมปทานดังกล่าว

โรงไฟฟ้าพลังน้ำน้ำเทิน 2 มีขนาดกำลังการผลิตติดตั้งรวม 1,070 เมกะวัตต์
จะจำหน่ายกระแสไฟฟ้าให้กับ กฟผ. เป็นจำนวน 995 เมกะวัตต์ และให้กับไฟฟ้าลาว 75
เมกะวัตต์ และคาดว่าจะสามารถขายไฟฟ้าเชิงพาณิชย์ได้ประมาณปี 2552

3.  บผฟ. ได้ร่วมกับ Electric Power Development Co., Ltd. จัดตั้ง บริษัท เอ็กโก
    กรีน เอ็นเนอยี่ จำกัด
    เพื่อดำเนินธุรกิจลงทุนในธุรกิจพลังงานไฟฟ้าที่ใช้วัตถุดิบธรรมชาติเป็นเชื้อเพลิง
    ซึ่งในเดือนกรกฎาคม 2543 บริษัท เอ็กโก กรีน เอ็นเนอยี่ จำกัด ได้ร่วมกับห้างหุ้นส่วนจำกัด
    โรงสีข้าวสมหมายร้อยเอ็ด จัดตั้งบริษัท ร้อยเอ็ดกรีน จำกัด
    ซึ่งอยู่ในขั้นตอนการก่อสร้างโรงไฟฟ้าซึ่งใช้แกลบเป็นเชื้อเพลิง
    โดยโรงไฟฟ้านี้จะมีกำลังการผลิตประมาณ 8.8 เมกะวัตต์ ตั้งอยู่ที่จังหวัดร้อยเอ็ด
    มีมูลค่าโครงการทั้งสิ้นประมาณ 600 ล้านบาท และได้ลงนามในสัญญาซื้อขายกระแสไฟฟ้ากับ
    กฟผ. เมื่อตุลาคม 2544
    และกำหนดการเดินเครื่องเชิงพาณิชย์จะเป็นไปตามกำหนดเวลาคือในเดือนเมษายน 2546

ส่วนโครงการโรงไฟฟ้าชีวมวลที่จังหวัดยะลา บริษัท กัลฟ์ ยะลา กรีน จำกัด (ชื่อเดิม บริษัท กัลฟ์
นครหลวง เจเนอเรชั่น จำกัด) ซึ่งเป็นบริษัทย่อยของ บริษัท กัลฟ์ อิเลคตริค จำกัด
เป็นผู้ดำเนินการ

4.  ด้านธุรกิจสายส่ง บผฟ. ได้ลงนามในบันทึกความเข้าใจกับกระทรวงอุตสาหกรรม เหมืองแร่
    และพลังงาน ของประเทศกัมพูชา เพื่อความก้าวหน้าของสัญญาการดำเนินงานของโครงการ
    เมื่อวันที่ 2 กรกฎาคม 2545
    เพื่อพัฒนาโครงการระบบส่งไฟฟ้าแรงดันสูงจากประเทศไทยไปยังประเทศกัมพูชา
    โดยมีความยาวสายส่งประมาณ 200 กิโลเมตร
    และสามารถส่งปริมาณพลังไฟฟ้าสูงสุดได้ประมาณ 60 เมกะวัตต์ และและในวันเดียวกัน กฟผ.
    ได้ลงนามสัญญาซื้อขายไฟฟ้ากับ Electricite du Cambodge

อย่างไรก็ดี จากเหตุการณ์ไม่สงบภายในประเทศกัมพูชาในเดือนมกราคม 2546 กอปรกับที่ บผฟ.
ยังมิได้มีการลงทุนเป็นทรัพย์สินที่มีมูลค่าในทางบัญชีแต่อย่างใด บผฟ.
จึงจำเป็นต้องรอดูสถานการณ์ที่เกิดขึ้นภายในประเทศกัมพูชา
เพื่อนำมาพิจารณาทบทวนการลงทุนจนกว่าจะมีความมั่นใจเพียงพอในการตัดสินใจลงทุนต่อไป

5.  ในปี 2543 บริษัท เอ็กคอมธารา จำกัด
    ได้รับใบอนุญาตต่างๆที่จำเป็นในการประกอบธุรกิจจากหน่วยงานที่เกี่ยวข้อง
    และได้เริ่มจำหน่ายน้ำล่วงหน้าให้กับการประปาส่วนภูมิภาค (กปภ.) แล้วเมื่อวันที่ 15
    กุมภาพันธ์ 2544 และจะจำหน่ายน้ำตามสัญญาตั้งแต่วันที่ 7 เมษายน 2544

อย่างไรก็ดี บผฟ. มีเป้าหมายที่จะมุ่งเน้นการลงทุนในธุรกิจหลักคือไฟฟ้าเป็นสำคัญ บผฟ.
จึงมีแผนที่จะถอนตัว หรือลดสัดส่วนในบริษัท เอ็กคอมธารา จำกัด ทั้งนี้ บผฟ.
จะคำนึงถึงมูลค่าที่แท้จริงของหุ้นเป็นสำคัญ โดยอาจจะนำหุ้นเอ็กคอมธาราเข้าตลาดหลักทรัพย์ฯ
หรือหาพันธมิตรร่วมทุน

6.  บผฟ. ได้ดำเนินการร่วมทุนกับ บริษัท ยูโนแคล บางปะกง จำกัด ในการถือหุ้นบริษัท
    อมตะเอ็กโก เพาเวอร์ จำกัด และ บริษัท อมตะ เพาเวอร์ บางปะกง จำกัด โดยใช้บริษัท
    เอ็กโก ร่วมทุนและพัฒนา จำกัด เป็นบริษัทร่วมทุน ในสัดส่วนร้อยละ 50:50 เป็นผลให้ บริษัท
    เอ็กโกร่วมทุนและพัฒนา จำกัด ถือหุ้นใน บริษัทอมตะเอ็กโก เพาเวอร์ จำกัด และ บริษัท
    อมตะ เพาเวอร์ บางปะกง จำกัด ในสัดส่วนร้อยละ 29.7 และ ร้อยละ 30 ตามลำดับ

บริษัท อมตะ เพาเวอร์ บางปะกง จำกัด มีขนาดกำลังการผลิตติดตั้ง 112 เมกะวัตต์
ได้ทำสัญญาซื้อขายไฟฟ้ากับ กฟผ. ณ กำลังผลิตตามสัญญา 90 เมกะวัตต์ เป็นระยะเวลา 21 ปี
และเริ่มจำหน่ายไฟฟ้าเชิงพาณิชย์ตั้งแต่เดือนกันยายน 2544 โดยในรอบปี 2545
มีค่าความพร้อมจ่ายเต็มความสามารถของโรงไฟฟ้าอยู่ที่ร้อยละ 95.44

บริษัท อมตะ เอ็กโก เพาเวอร์ จำกัด มีขนาดกำลังการผลิตติดตั้ง 165 เมกะวัตต์
ได้ทำสัญญาซื้อขายไฟฟ้ากับ กฟผ. ณ กำลังผลิตตามสัญญา 90 เมกะวัตต์ เป็นระยะเวลา 21 ปี
และเริ่มจำหน่ายไฟฟ้าเชิงพาณิชย์ตั้งแต่เดือนมีนาคม 2541 โดยในรอบปี 2545
มีค่าความพร้อมจ่ายเต็มความสามารถของโรงไฟฟ้าอยู่ที่ร้อยละ 96.36

7.  บผฟ. ดำเนินโครงการซื้อหุ้นคืน
    เพื่อการบริหารเงินสดคงเหลือที่เป็นสภาพคล่องส่วนเกินของบริษัท
    และเพื่อเป็นการสะท้อนมูลค่าหุ้นที่แท้จริง โดยหลักเกณฑ์ที่ใช้ในการกำหนดราคาหุ้นที่จะซื้อคืน
    คือ ใช้หลักการระมัดระวังด้วยวิธีส่วนลดกระแสเงินปันผลจากโครงการปัจจุบัน (Dividend
    Discount Method-Only from Existing Projects) ทั้งนี้ ตั้งแต่วันที่ 2 มกราคม -1
    กรกฎาคม 2545 บผฟ. ได้ซื้อหุ้นคืนเป็นจำนวนทั้งสิ้น 1,300,800 หุ้น รวมเป็นเงินทั้งสิ้น
    52.17 ล้านบาท ซึ่งใช้วิธีซื้อในตลาดหลักทรัพย์แห่งประเทศไทย
    การจำหน่ายหุ้นที่ซื้อคืนจะดำเนินการได้ตั้งแต่วันที่ 2 มกราคม 2546 – 1 กรกฎาคม 2548
    หรือภายหลัง 6 เดือนนับแต่การซื้อหุ้นคืนเสร็จสิ้นแต่ต้องไม่เกิน 3 ปี และหาก บผฟ.
    ไม่จำหน่ายหรือจำหน่ายไม่หมดภายในกำหนดเวลาดังกล่าว บผฟ.
    จะต้องลดทุนชำระแล้วโดยวิธีตัดหุ้นจดทะเบียนที่ซื้อคืนและยังมิได้จำหน่ายทั้งหมด

12.2.2 รายงานและการวิเคราะห์ฐานะการเงินและผลการดำเนินงาน

12.2.2.1 รายงานและวิเคราะห์ผลการดำเนินงาน

บริษัทผลิตไฟฟ้า จำกัด (มหาชน) หรือ บผฟ. จัดตั้งขึ้นเมื่อวันที่ 12 พฤษภาคม 2535 โดย กฟผ.
เพื่อให้เป็นไปตามนโยบายแปรรูปรัฐวิสาหกิจของภาครัฐ
โดยให้เอกชนเข้ามามีบทบาทในธุรกิจผลิตและจำหน่ายไฟฟ้า

ปัจจุบัน บผฟ. มีสัดส่วนผู้ถือหุ้นซึ่งประกอบด้วย กฟผ. ร้อยละ 25.41 บจ. ซีแอลพี เพาเวอร์
โปรเจ็คส์ ร้อยละ 22.42 ผู้ลงทุนทั่วไป ร้อยละ 52.17
โดยมีสัดส่วนผู้ถือหุ้นต่างประเทศรวมไม่เกินร้อยละ 45

โครงสร้างบริษัทของ บผฟ. อยู่ในลักษณะโฮลดิ้ง (Holding Company)
ที่มีวัตถุประสงค์ในการลงทุนในธุรกิจผลิตไฟฟ้าครบวงจรและครอบคลุมถึงธุรกิจที่ให้การบริการด้านพลังงาน
โดยมีรายได้หลัก คือเงินปันผล และ ส่วนแบ่งรายได้และผลกำไรจากบริษัทย่อย กิจการร่วมค้า
และบริษัทร่วม การจัดโครงสร้างดังกล่าวมีวัตถุประสงค์เพื่อได้รับความสะดวกในการขยายกิจการ
และความสามารถหรือระดับคุณภาพการบริหารในแต่ละโครงการของบริษัทย่อย
และการระดมเงินกู้สำหรับโครงการใหม่ได้โดยไม่มีผลกระทบใดๆ ต่อโครงการเก่า

ดังนั้น เพื่อให้เห็นถึงภาพรวมที่ชัดเจนของผลการดำเนินงานประจำปี 2545
จึงแสดงรายงานเชิงวิเคราะห์จากงบการเงินรวมของกลุ่มบผฟ. และบริษัทย่อย ดังต่อไปนี้

การวิเคราะห์รายได้

ในปี 2545 รายได้รวมของ บผฟ. บริษัทย่อย และกิจการร่วมค้า จำนวน 12,060 ล้านบาท
เมื่อเปรียบเทียบกับช่วงเวลาเดียวกันของปี 2544 เพิ่มขึ้นจำนวน 411 ล้านบาท หรือร้อยละ 4
โดยมีรายละเอียดดังนี้

1) รายได้ค่าไฟจากบริษัทย่อยหลัก คือ บฟร. และ บฟข. จำนวน 8,963 ล้านบาท เพิ่มขึ้นจากปี
2544 จำนวน 326 ล้านบาท หรือร้อยละ 3 โดยเป็นการเพิ่มขึ้นจาก บฟข. 621 ล้านบาท
ในขณะที่รายได้ค่าไฟของ บฟร. ลดลง 295 ล้านบาท ซึ่งเป็นไปตามที่กำหนดไว้ในสูตรค่าพลังไฟฟ้า
ในลักษณะ “Cost Plus” หรือต้นทุนบวกกำไรส่วนเพิ่มที่ให้แก่ผู้ประกอบการ
ภายใต้สัญญาซื้อขายไฟฟ้า (PPA) และเป็นไปตามที่ได้ประมาณการไว้แล้ว

นอกจากนั้น ในการคำนวณรายได้ค่าพร้อมจ่ายพลังไฟฟ้า
ได้รับการปรับเพื่อชดเชยผลกระทบที่เกิดจากอัตราแลกเปลี่ยนสำหรับภาระค่าใช้จ่ายในการกู้ยืมเงินที่เป็นสกุลดอลลาร์สหรัฐฯ
และค่าอะไหล่ที่ใช้ในการบำรุงรักษาหลัก ซึ่ง บฟร. และ บฟข.
จะได้รับการชดเชยทุกเดือนตามงวดกำหนดชำระค่าไฟ
โดยจะได้รับค่าพลังไฟฟ้าเพิ่มขึ้นเมื่ออัตราแลกเปลี่ยนสูงกว่าระดับ 28 บาทต่อดอลลาร์สหรัฐฯ
และได้รับค่าพลังไฟฟ้าลดลงเมื่ออัตราแลกเปลี่ยนต่ำกว่าระดับ 28 บาทต่อดอลลาร์สหรัฐฯ

ทั้งนี้ รายได้ค่าไฟจากบริษัทย่อยหลักได้รวมส่วนค่าไฟที่ได้รับจากการชดเชยจากอัตราแลกเปลี่ยน
เป็นเงิน 1,153 ล้านบาท

2) ส่วนแบ่งรายได้ค่าไฟจากกิจการร่วมค้า คือ จีอีซี โคแนล และ เอพีบี จำนวน 2,139 ล้านบาท
เพิ่มขึ้นจากปีที่แล้ว 343 ล้านบาท ซึ่งส่วนใหญ่เป็นผลจากการรับรู้ส่วนแบ่งรายได้เป็นปีแรกจาก
เอพีบี ซึ่งเป็นกิจการร่วมค้าของ บรพ. ที่ได้มาจากการร่วมทุนกับยูโนแคลเมื่อปลายปี 2544

3) รายได้ค่าขายน้ำ จากบริษัทย่อยคือ เอ็กคอมธารา จำนวน 123 ล้านบาท เพิ่มขึ้น 31 ล้านบาท
เนื่องจากรับรู้รายได้เต็มปี ในขณะที่ปีที่แล้ว เริ่มจำหน่ายน้ำในเดือนกุมภาพันธ์เป็นเดือนแรก
และอัตราการขายน้ำมีปริมาณเพิ่มขึ้นจากปี 2544

4) รายได้ค่าบริการ จำนวน 237 ล้านบาท เพิ่มขึ้นจากปีก่อน 29 ล้านบาท
ซึ่งเป็นการเพิ่มขึ้นของการให้บริการบำรุงรักษาและเดินเครื่องของ เอสโก
ให้กับบริษัทนอกเครือของ บผฟ. และงานก่อสร้างให้กับบริษัทในเครือ

5) รายได้จากดอกเบี้ยรับและรายได้อื่นๆ จำนวน 669 ล้านบาท ลดลง 210 ล้านบาท หรือร้อยละ
23 สาเหตุหลักคือการลดลงของอัตราดอกเบี้ยจากสถาบันการเงิน
และการนำเงินสดไปลงทุนและชำระหนี้

6) ส่วนแบ่งผลขาดทุนจากบริษัทร่วมและกิจการร่วมค้า คือ เออีพี บริษัท อมตะ เพาเวอร์-เอสโก
เซอร์วิส จำกัดและโครงการน้ำเทิน จำนวน 72 ล้านบาท ลดลง 108 ล้านบาท
มีสาเหตุหลักจากการรับรู้ค่าใช้จ่ายในการพัฒนาโครงการน้ำเทิน จำนวน 125 ล้านบาท
ถึงแม้ว่าบริษัทจะได้รับส่วนแบ่งผลกำไรจาก เออีพี และบริษัท อมตะ เพาเวอร์-เอสโก เซอร์วิส
จำกัด เพิ่มขึ้นรวม 17 ล้านบาทแล้วก็ตาม

การวิเคราะห์รายจ่าย

ค่าใช้จ่ายรวมของ บผฟ. บริษัทย่อย และกิจการร่วมค้า ในปี 2545 จำนวน 9,039 ล้านบาท
เพิ่มขึ้นจากปีก่อน 771 ล้านบาท หรือ ร้อยละ 9 เนื่องจากสาเหตุดังต่อไปนี้

1) ต้นทุนขาย จำนวน 4,719 ล้านบาท เพิ่มขึ้น 867 ล้านบาท หรือร้อยละ 22
สาเหตุหลักมาจากการเพิ่มขึ้นของค่าซ่อมบำรุงรักษาหลักของ บฟข. นอกจากนี้ยังมีต้นทุนขายของ
เอพีบี ซึ่งเริ่มรับรู้ในปี 2545 จำนวน 175 ล้านบาท อีกทั้งยังมีจากต้นทุนขายของ เอ็กคอมธารา
จำนวน 55 ล้านบาท เพิ่มขึ้นจำนวน 8 ล้านบาท เนื่องจากรับรู้เต็มปีในปี 2545

2) ต้นทุนบริการ จำนวน 208 ล้านบาท เพิ่มขึ้น 27 ล้านบาท
ซึ่งสอดคล้องกับรายได้ค่าบริการที่เพิ่มขึ้น

3) ค่าใช้จ่ายในการบริหารงานและอื่นๆ จำนวน 963 ล้านบาท เพิ่มขึ้น 27 ล้านบาท หรือร้อยละ
2 ส่วนใหญ่เป็นผลมาจาก ค่าใช้จ่ายในการบริหารของ บผฟ. เพิ่มขึ้น
อันเป็นผลสืบเนื่องมาจากผลขาดทุนจากการซื้อเงินตราต่างประเทศล่วงหน้า จำนวน 38 ล้านบาท
ดังที่เคยกล่าวไว้ในบทวิเคราะห์ของไตรมาสที่ 2 ปี 2545
ในขณะที่ค่าใช้จ่ายของบริษัทอื่นๆในเครือลดลง

ผลขาดทุนจากการทำสัญญาซื้อเงินตราต่างประเทศล่วงหน้าดังกล่าวแล้วว่า เกิดจากการที่ บผฟ.
ได้เตรียมไว้สำหรับการลงทุนเพิ่มสัดส่วนในจีอีซี (ซึ่งลงทุนในโครงการโรงไฟฟ้าบ่อนอก)
ตามแผนการลงทุน แต่เนื่องจากสถานการณ์ทางเศรษฐกิจที่ยังไม่ฟื้นตัวตามที่ประมาณการ
และภาวะอุตสาหกรรมไม่เอื้ออำนวย ฉะนั้น
เมื่อคำนึงถึงความเสี่ยงที่เพิ่มมากขึ้นเปรียบเทียบกับอัตราผลตอบแทนจากการลงทุนในโครงการดังกล่าว
รวมทั้งความจำเป็นในการรักษามูลค่าของผู้ถือหุ้นเป็นหลัก
จึงตัดสินใจไม่ลงทุนเพิ่มในโครงการดังกล่าว
ประกอบกับภาวะอัตราแลกเปลี่ยนเงินตราต่างประเทศยังมีความผันผวน
จึงได้ดำเนินการขายสัญญาดังกล่าวเพื่อให้ผลขาดทุนต่ำสุด อย่างไรก็ตาม บผฟ.
มีความเห็นว่าผลขาดทุนดังกล่าวไม่มีนัยสำคัญ และขณะนี้ บผฟ.
อยู่ในระหว่างการปรับปรุงกระบวนการบริหารความเสี่ยงทั้งระบบ

4) รายการขาดทุนจากการด้อยค่า จำนวน 342 ล้านบาท จากโครงการโรงไฟฟ้าบ่อนอก
ซึ่งรับรู้เป็นค่าใช้จ่ายในงบกำไรขาดทุน ในไตรมาสที่ 2 ของปี 2545
ดังที่เคยรายงานในไตรมาสที่แล้วถึงสาเหตุจากความไม่แน่นอนและความเสี่ยงในการพัฒนาโครงการโรงไฟฟ้าบ่อนอก
แม้ว่า ผู้ดำเนินโครงการสามารถเรียกร้องค่าชดเชยในกรณีที่ กฟผ. ยกเลิกโครงการ
แต่ต้องใช้ระยะเวลาพอสมควรกว่าจะได้รับเงิน บผฟ.
ได้ตระหนักถึงปัญหาดังกล่าวและมีความจำนงในการดำเนินโครงการอย่างรอบคอบและระมัดระวังโดยคำนึงถึงมูลค่าของผู้ถือหุ้นเป็นสำคัญ
จึงพิจารณารับรู้ขาดทุนจากการด้อยค่าของโครงการดังกล่าวหลังจากได้ประเมินมูลค่าที่คาดว่าจะได้รับคืนจากเงินลงทุน
ผลขาดทุนจากการด้อยค่าเป็นจำนวน 222
ล้านบาทและสำรองเผื่อการด้อยค่าของค่าความนิยมซึ่งเกิดจากการซื้อกิจการโครงการบ่อนอกอีกจำนวน
120 ล้านบาทรวมเป็นเงินจำนวน 342 ล้านบาท

5) ดอกเบี้ยจ่าย จำนวน 2,807 ล้านบาท ลดลง 492 ล้านบาท หรือร้อยละ 15
สาเหตุของการลดลงมาจาก การลดลงของดอกเบี้ยจ่ายของ บผฟ. 97 ล้านบาท บฟร. 208
ล้านบาท บฟข. 89 ล้านบาท จีอีซี 23 ล้านบาท และโคแนล 87 ล้านบาท เอ็กคอมธารา 2
ล้านบาท อันเป็นผลจากปัจจัยหลักคือ ยอดเงินต้นที่ลดลง
และค่าเงินบาทเมื่อเทียบกับเงินตราสกุลอื่นแข็งตัวขึ้นกว่างวดก่อน และอัตราดอกเบี้ยหุ้นกู้ของ บผฟ.
ที่ลดลง อย่างไรก็ตาม ดอกเบี้ยจ่ายของ เอพีบี เพิ่มขึ้นจำนวน 14 ล้านบาท
เนื่องจากเพิ่งรับรู้เป็นครั้งแรกในปีนี้

ในส่วนหุ้นกู้ของ บผฟ. ในปี 2544 บผฟ.
ได้ทำสัญญาแลกเปลี่ยนอัตราดอกเบี้ยจากอัตราดอกเบี้ยคงที่ร้อยละ 8 ต่อปี
เป็นอัตราดอกเบี้ยลอยตัวของเงินฝากประจำหกเดือนสกุลเงินบาทบวกด้วยอัตราคงที่
ส่งผลให้ดอกเบี้ยจ่ายในงวดตุลาคม 2544 ลดลงเหลือร้อยละ 6 ต่อปี ต่อมา บผฟ.
ได้ทำสัญญาอีกครั้งหนึ่งเพื่อปิดความเสี่ยงของอัตราดอกเบี้ยลอยตัว
โดยสัญญาดังกล่าวเป็นสัญญาแลกเปลี่ยนอัตราดอกเบี้ยจากอัตราดอกเบี้ยลอยตัวของเงินฝากประจำหกเดือนสกุลเงินบาทบวกด้วยอัตราคงที่
เป็นอัตราดอกเบี้ยคงที่ร้อยละ 6.95 ต่อปี โดยมีผลบังคับใช้ตั้งแต่ 21 เมษายน 2545

สรุปผลการดำเนินงาน

กำไรสุทธิ จำนวน 2,958 ล้านบาท เพิ่มขึ้น 19 ล้านบาท จากช่วงเวลาเดียวกันของปีก่อน
เป็นผลมาจากสาเหตุต่างๆ ตามที่ได้กล่าวมาแล้วข้างต้น และกำไรจากอัตราแลกเปลี่ยน จำนวน
174 ล้านบาท ในขณะที่ในช่วงเดียวกันกับปีที่แล้ว บผฟ. เกิดขาดทุนจากอัตราแลกเปลี่ยนจำนวน
236 ล้านบาท

กำไรหรือขาดทุนจากอัตราแลกเปลี่ยนเป็นตัวเลขทางบัญชี เพื่อให้เป็นไปตามมาตรฐานการบัญชีไทย
ซึ่งเกิดขึ้นจากผลต่างของการแปลงมูลค่าหนี้คงค้างสุทธิเฉพาะที่เป็นเงินตราสกุลต่างประเทศกลับมาเป็นเงินตราสกุลบาท
ณ วันสิ้นสุดงวดของบัญชีปัจจุบัน (วันที่ 31 ธันวาคม 2545) กับงวดก่อนหน้านี้ (วันที่ 31 ธันวาคม
2544)

หากไม่คำนึงถึงผลกระทบจากอัตราแลกเปลี่ยนแล้ว กำไรสุทธิ จำนวน 2,784 ล้านบาท
ลดลงจากปีก่อน 391 ล้านบาท หรือร้อยละ 12
โดยมีสาเหตุหลักมาจากการขาดทุนจากการด้อยค่าและส่วนแบ่งผลขาดทุนจากกิจการร่วมค้า
ดังได้กล่าวข้างต้น

อย่างไรก็ตาม รายได้หลักของ บผฟ. ยังคงมาจาก 2 บริษัทย่อยหลัก คือ บฟร. และ บฟข.
ซึ่งมีสัญญาซื้อขายระยะยาวกับ กฟผ. ที่มั่นคงโดยมีการกำหนดอัตราค่าไฟครอบคลุมค่าใช้จ่ายต่างๆ
และผลตอบแทนไว้แล้วเพื่อให้ได้มาซึ่งผลตอบแทนต่อเงินลงทุนในอัตราร้อยละ 20 และ 19 สำหรับ
บฟร. และ บฟข. ตามลำดับ ตลอดอายุสัญญา
ดังนั้นการพิจารณาผลการดำเนินงานของบริษัทโดยรวมเมื่อพิจารณาประกอบกับประมาณการผลการดำเนินงานในทุกบริษัทย่อย
กิจการร่วมค้าและบริษัทร่วม อาจกล่าวได้ว่า ผลประกอบการของบริษัทนอกเหนือจาก บฟร. และ
บฟข. ยังอยู่ในระดับที่ไม่มีนัยสำคัญเมื่อเปรียบเทียบกับบริษัทย่อยหลัก
ส่วนผลตอบแทนจากการลงทุนในโครงการใหม่ที่ยังอยู่ในระหว่างการก่อสร้างยังไม่สร้างรายได้ในขณะนี้

อัตราส่วนทางการเงินที่สำคัญ มีดังนี้

-   อัตราส่วนกำไรขั้นต้น เท่ากับร้อยละ 57

-   อัตราส่วนกำไรสุทธิ (ที่ไม่รวมผลกระทบจากอัตราแลกเปลี่ยน) ต่อรายได้รวม เท่ากับร้อยละ
    23

-   กำไรสุทธิ (ที่ไม่รวมผลกระทบจากอัตราแลกเปลี่ยน) ต่อหุ้น เท่ากับ 5.29 บาท

การวิเคราะห์ผลขยายตัวของธุรกิจ

นโยบายของ บผฟ. ได้คำนึงถึงความสำคัญในการเพิ่มมูลค่าของผู้ถือหุ้นมากยิ่งขึ้น
จึงได้พยายามปรับกลยุทธ์ที่จะขยายธุรกิจอย่างระมัดระวัง
ควบคู่กับการรักษาคุณภาพของกิจการทรัพย์สินทุกโครงการและเครดิตให้อยู่ในระดับที่ดี
เพื่อการเจริญเติบโตที่ยั่งยืนบนมูลค่าที่เพิ่มขึ้นและผลตอบแทนอย่างต่อเนื่อง
จึงพยายามคัดสรรลงทุนในโครงการที่มีคุณภาพ

นอกจากนี้ บผฟ. มีแผนงานที่จะพัฒนาโครงการที่มีอยู่ให้เสร็จสมบูรณ์ โดยในปี 2546 บผฟ.
จะเริ่มรับรู้รายได้จากโครงการ ทีแอลพี โคเจน และร้อยเอ็ด กรีน
ที่มีกำหนดขายไฟฟ้าเชิงพาณิชย์ในเดือน มกราคม และ เมษายน ปี 2546 ตามลำดับ

เมื่อวันที่ 27 กันยายน 2545 จีอีซี ซึ่งเป็นบริษัทร่วมค้าของ บผฟ. และ บผฟ. ถือหุ้นอยู่ร้อยละ 50
ได้มีการลงนามในสัญญา Share Sale and Purchase กับ Tractebel S.A. เพื่อซื้อหุ้นร้อยละ
100 ใน เอ็นเคซีซี และเอสซีซี มูลค่ารวมทั้งสิ้น 94.3 ล้านเหรียญสหรัฐฯ ซึ่งจะทำให้ บผฟ.
มีกำลังการผลิตผูกพันรวม 2,913 เมกะวัตต์ เพิ่มขึ้น 126 เมกะวัตต์ จากปี 2544

บผฟ. เลือกลงทุนผ่าน จีอีซี
โดยเชื่อว่าจะเอื้อประโยชน์ในการบริหารจัดการต้นทุนอย่างมีประสิทธิภาพ อาทิ
สามารถใช้ทรัพยากรร่วมกันของทรัพยากรบุคคล และ อะไหล่ของโรงไฟฟ้า นอกจากนี้
ยังสามารถบริหารแผนบำรุงรักษาโรงไฟฟ้าให้สามารถจ่ายกระแสไฟฟ้าให้กับลูกค้าได้ตลอดเวลา
และลดค่าซื้อไฟฟ้าสำรองจากการไฟฟ้าส่วนภูมิภาค

อนึ่ง บผฟ. มีนโยบายจ่ายเงินปันผลปีละ 2 ครั้ง โดยมีนโยบายจ่ายเงินปันผลไม่ต่ำกว่าร้อยละ 40
ของกำไรสุทธิและสำหรับปี 2545
บริษัทยังมีนโยบายที่จะรักษากระแสเงินสดให้เพียงพอต่อการจ่ายเงินปันผล ไม่ต่ำกว่าหุ้นละ 2 บาท
โดยไม่ส่งผลกระทบต่อเงินลงทุนที่ต้องใช้ในโครงการที่บริษัทมีอยู่ในปัจจุบัน

12.2.2.2 รายงานและวิเคราะห์ฐานะการเงิน

การวิเคราะห์สินทรัพย์

ณ วันที่ 31 ธันวาคม 2545 บผฟ. บริษัทย่อย และกิจการร่วมค้า มีสินทรัพย์รวม จำนวน 55,873
ล้านบาท เพิ่มขึ้น 2,908 ล้านบาท หรือ ร้อยละ 5 เมื่อเทียบกับ ณ สิ้นปี 2544
โดยมีรายละเอียดที่สำคัญดังนี้

1) เงินสด เงินฝากธนาคารและสถาบันการเงิน
และเงินลงทุนในหลักทรัพย์ในความต้องการของตลาด ทั้งระยะสั้นและระยะยาว จำนวน 5,501
ล้านบาท คิดเป็นสัดส่วนร้อยละ 9 ของสินทรัพย์รวม ลดลง 866 ล้านบาท หรือร้อยละ 13
เนื่องจาก บผฟ.ได้ใช้เงินส่วนใหญ่ในการจ่ายเงินปันผล ใช้ไปในกิจกรรมลงทุน และชำระหนี้

2) เงินลงทุนระยะสั้นและระยะยาวที่ใช้เป็นหลักประกัน จำนวน 10,411 ล้านบาท
คิดเป็นสัดส่วนร้อยละ 18 ของสินทรัพย์รวม เพิ่มขึ้น 133 ล้านบาท หรือร้อยละ 1
เพื่อกันเป็นเงินสำรองในการชำระหนี้ โดยบางส่วนเป็นเงินสกุลเหรียญสหรัฐฯ

3) เงินลงทุนในบริษัทร่วมและบริษัทย่อยและส่วนได้เสียในกิจการร่วมค้า จำนวน 822 ล้านบาท
คิดเป็นสัดส่วน ร้อยละ 1 ของสินทรัพย์รวม เพิ่มขึ้น 111 ล้านบาท หรือร้อยละ 15
ซึ่งเป็นการเพิ่มขึ้นจากการลงทุนในโครงการน้ำเทิน 2 จำนวน 183 ล้านบาท
และรับรู้ค่าใช้จ่ายในการพัฒนาโครงการ จำนวน 125 ล้านบาท และส่วนแบ่งผลกำไรจาก เออีพี
และอมตะ เพาเวอร์-เอสโก เซอร์วิส จำกัด จำนวน 53 ล้านบาท

4) ที่ดิน อาคารและอุปกรณ์ จำนวน 32,034 ล้านบาท คิดเป็นสัดส่วนร้อยละ 57 ของสินทรัพย์รวม
เพิ่มขึ้น 3,035 ล้านบาท หรือร้อยละ 10 เนื่องมาจากสาเหตุหลักคือ
การเพิ่มขึ้นของทรัพย์สินในบริษัทย่อยและบริษัทร่วมอื่นๆ โดยส่วนใหญ่คือ โรงไฟฟ้าเอ็นเคซีซี
และโรงไฟฟ้าเอสซีซี โรงไฟฟ้าทีแอลพี โคเจน และโรงไฟฟ้า ร้อยเอ็ด กรีน

5) สินทรัพย์อื่นๆ จำนวน 7,104 ล้านบาท คิดเป็นสัดส่วนร้อยละ 12 ของสินทรัพย์รวม เพิ่มขึ้น
496 ล้านบาท หรือร้อยละ 7 การเพิ่มของสินทรัพย์ส่วนใหญ่เป็นผลจากการเพิ่มขึ้นของลูกหนี้การค้า
วัสดุสำรองคลัง และค่านิยม ในขณะที่มีการตั้งสำรองขาดทุนจากการด้อยค่าของโครงการบ่อนอก

การวิเคราะห์หนี้สิน

ณ วันที่ 31 ธันวาคม 2545 บริษัทมีหนี้สินรวม จำนวน 34,925 ล้านบาท เพิ่มขึ้น 1,145 ล้านบาท
หรือร้อยละ 3 เนื่องจากหนี้สินในส่วนของจีอีซี โรงไฟฟ้าเอ็นเคซีซี และโรงไฟฟ้าเอสซีซี
การเบิกเงินกู้สำหรับการก่อสร้างโรงไฟฟ้าทีแอลพี โคเจน และ โรงไฟฟ้าร้อยเอ็ด กรีน

ส่วนประกอบของหนี้สินรวม ได้แก่

1) เงินกู้ยืมระยะยาวและหุ้นกู้ จำนวน 32,444 ล้านบาท โดยมีรายละเอียดเป็นเงินตราสกุลต่างๆ
ดังนี้

-   เงินกู้สกุลเหรียญสหรัฐฯ จำนวน 439 ล้านเหรียญสหรัฐฯ

-   เงินกู้สกุลเยน จำนวน 645 ล้านเยน

-   เงินกู้สกุลเปโซ จำนวน 126 ล้านเปโซ

-   เงินกู้สกุลบาท จำนวน 4,576 ล้านบาท

-   หุ้นกู้ จำนวน 9,681 ล้านบาท

2) หนี้สินอื่นๆ จำนวน 2,481 ล้านบาท ส่วนใหญ่ได้แก่ ดอกเบี้ยค้างจ่าย เงินเบิกเกินบัญชี
เจ้าหนี้การค้า ภาษีมูลค่าเพิ่มค้างจ่าย และเงินปันผลค้างจ่าย

บผฟ. มีการบริหารภาระผูกพันหนี้สินให้เป็นไปตามหลักการกำกับดูแลกิจการที่ดี โดย บผฟ.
ได้ตั้งบัญชีสำรองเพื่อภาระผูกพันในการชำระหนี้ไว้ในอัตราร้อยละ 25 ของภาระค้ำประกันของ
บผฟ. ที่มีอยู่กับบริษัทย่อยและบริษัทร่วม
เพื่อลดความเสี่ยงและสามารถนำเงินที่สำรองนี้มาบริหารให้ผลตอบแทนกลับมาในรูปดอกเบี้ยควบคู่กับความมั่นคงในการรับภาระค้ำประกันหรือภาระผูกพันดังกล่าว

ณ วันที่ 31 ธันวาคม 2545 บผฟ. ได้ฝากเงินเพื่อเป็นเงินสำรองไว้จำนวนร้อยละ 25
ตามภาระค้ำประกันของ บผฟ. ดังกล่าวเป็นจำนวน 400 ล้านบาท
และมีส่วนที่ต้องสำรองเพิ่มอีกซึ่งอยู่ระหว่างดำเนินการ จำนวน 54 ล้านบาท

นอกจากนี้ บริษัทมีเงินฝากในบริษัทย่อยในสกุลเหรียญสหรัฐฯ จำนวน 131 ล้านเหรียญสหรัฐฯ
และส่วนหนึ่งของเงินกู้ยืม ได้ทำสัญญาแลกเปลี่ยนจากอัตราดอกเบี้ยลอยตัวและสกุลเหรียญสหรัฐฯ
เป็นอัตราดอกเบี้ยคงที่ ร้อยละ 11 ในสกุลเงินบาท ภายใต้สัญญาดังกล่าวมียอดคงเหลือ 68
ล้านเหรียญสหรัฐฯ ดังนั้น บริษัทมียอดหนี้สกุลเหรียญสหรัฐฯสุทธิ 240 ล้านเหรียญสหรัฐฯ

การวิเคราะห์ส่วนของผู้ถือหุ้น

ณ วันที่ 31 ธันวาคม 2545 ส่วนของผู้ถือหุ้น ซึ่งไม่รวมส่วนของผู้ถือหุ้นส่วนน้อย
(ส่วนของสินทรัพย์สุทธิของบริษัทย่อยที่ไม่ใช่ส่วนของ บผฟ. ทั้งทางตรงและทางอ้อม)
และไม่รวมหุ้นที่ซื้อคืนแล้ว เป็นเงินจำนวน 20,224 ล้านบาท เพิ่มขึ้นจากสิ้นปีก่อน 1,680 ล้านบาท
เนื่องจากปัจจัยหลักคือ บผฟ. มีกำไรจากผลการดำเนินงาน และ กำไรจากการปรับมูลค่าหลักทรัพย์
ตามราคาตลาด

จากการวิเคราะห์สินทรัพย์และหนี้สินข้างต้น สามารถวิเคราะห์โครงสร้างของเงินทุน ณ วันที่ 31
ธันวาคม 2545 ได้ดังนี้

ส่วนของผู้ถือหุ้น จำนวน 20,948 ล้านบาท คิดเป็นร้อยละ 37

หนี้สิน จำนวน 34,925 ล้านบาท คิดเป็นร้อยละ 63

สามารถคำนวณหา อัตราส่วนทางการเงินที่สำคัญ ได้ดังนี้

-   อัตราส่วนหนี้สินต่อส่วนของผู้ถือหุ้น เท่ากับ 1.67 เท่า ต่ำกว่าสิ้นปี 2544 ซึ่งอยู่ที่ระดับ 1.76
    เท่า

-   มูลค่าตามบัญชีของสินทรัพย์สุทธิต่อหุ้น เท่ากับ 39.81 บาท สูงกว่ากว่าสิ้นปี 2544
    ซึ่งอยู่ที่ระดับ 35.26 บาท

12.2.2.3 รายงานและวิเคราะห์กระแสเงินสด

งบกระแสเงินสดแสดงกระแสเงินสดที่เปลี่ยนแปลงจากกิจกรรมดำเนินงาน กิจกรรมลงทุน
และกิจกรรมจัดหาเงิน ณ สิ้นงวดบัญชี และแสดงเงินสดและรายการเทียบเท่าคงเหลือสิ้นงวด ณ
วันที่ 31 ธันวาคม 2545 เงินสดและรายการเทียบเท่าคงเหลือ เป็นเงินจำนวน 2,275 ล้านบาท
ลดลงจากต้นงวด 1,158 ล้านบาท
ซึ่งมีรายละเอียดของแหล่งที่มาและแหล่งที่ใช้ไปของเงินดังต่อไปนี้

- เงินสดสุทธิที่ได้มาจากกิจกรรมดำเนินงาน จำนวน 6,155 ล้านบาท เป็นผลจากกำไรสุทธิ
ปรับด้วยรายการที่ไม่ใช่เงินสด และรายการที่ไม่เกี่ยวข้องกับการดำเนินงาน เช่น ค่าเสื่อมราคา
กำไรจากอัตราแลกเปลี่ยนที่ยังไม่เกิดขึ้น กำไรจากการขายหลักทรัพย์ เงินปันผลรับ
และส่วนของผู้ถือหุ้นน้อย และปรับด้วยการเปลี่ยนแปลงจากสินทรัพย์และหนี้สินดำเนินงาน

- เงินสดสุทธิที่ใช้ไปในกิจกรรมลงทุน จำนวน 4,760 ล้านบาท
ส่วนใหญ่ใช้ไปในโครงการโรงไฟฟ้าเอ็นเคซีซี โรงไฟฟ้าเอสซีซี โรงไฟฟ้าทีแอลพี โคเจน
โรงไฟฟ้าร้อยเอ็ด กรีน และการลงทุนเพิ่มในโครงการน้ำเทิน 2 จำนวน 183 ล้านบาท
ขณะที่ได้เงินปันผลรับจากโคแนล และ อีสวอเตอร์ จำนวน 179 ล้านบาท และ 32 ล้านบาท
ตามลำดับ

- เงินสดสุทธิที่ใช้ไปในกิจกรรมจัดหาเงิน จำนวน 2,553 ล้านบาท เนื่องจากสาเหตุหลักคือ
การชำระคืนเงินกู้ระยะยาวและหุ้นกู้ จำนวน 4,190 ล้านบาท ซื้อหุ้นคืน จำนวน 52 ล้านบาท
และจ่ายเงินปันผล จำนวน 1,412 ล้านบาท แม้ว่าจะได้รับเงินจากการก่อหนี้เพิ่มจากทีแอลพี
โคเจน จำนวน 1,699 ล้านบาท โรงไฟฟ้าร้อยเอ็ด กรีน จำนวน 204 ล้านบาท และ จีอีซี
จำนวน 1,100 ล้านบาท และการเรียกเงินเพิ่มทุนจากผู้ถือหุ้นส่วนน้อยของทีแอลพี โคเจน
และโรงไฟฟ้าร้อยเอ็ด กรีน จำนวน 98 ล้านบาท

โดยสรุป บผฟ.
มีนโยบายในการบริหารเงินทุนโดยคำนึงถึงมูลค่าหลักทรัพย์ของบริษัททั้งระยะสั้นและระยะยาว
ซึ่งหมายถึงประโยชน์ของผู้ถือหุ้นเป็นสำคัญ จึงวางแผนการลงทุนอย่างระมัดระวัง
พร้อมทั้งพัฒนาโครงการที่มีอยู่ให้เสร็จสมบูรณ์
และการรักษากระแสเงินสดให้เพียงพอต่อการจ่ายเงินปันผลอย่างสม่ำเสมอควบคู่กับการใช้จ่ายเพื่อการลงทุนที่มีคุณภาพเท่านั้น